# 老作家纪念新中国60周年感赋征文

来源：网络 作者：青苔石径 更新时间：2025-04-25

*惟兹清季失柄，宇内沸腾。外戈扰攘，内患频仍。九州倏乎造昧，四海忽焉夺明。风飘飘而木落，天惨惨而云凝。生民煎迫，万姓悸惊。凶岁辛丑，受辱异邦；哀年庚子，见覆神京。土崩瓦解，堪虞国步；水深火热，待拯民生。积贫积弱殆百年，割土割地近万亩，西北失蔽...*

惟兹清季失柄，宇内沸腾。外戈扰攘，内患频仍。九州倏乎造昧，四海忽焉夺明。风飘飘而木落，天惨惨而云凝。生民煎迫，万姓悸惊。凶岁辛丑，受辱异邦；哀年庚子，见覆神京。土崩瓦解，堪虞国步；水深火热，待拯民生。积贫积弱殆百年，割土割地近万亩，西北失蔽翰，东南丧藩屏，可不谓危乎？遂令怀宝国士，奋拳攘臂；蕴奇书生，画策陈情。乃有戊戌变法，辛亥革命，废千年之皇权，希一朝之和平。无奈挽颓柱而心瘁，救覆澜而力罄。哀离黍，喟空城，痛郢都，伤新亭。力岂恶乎出于己？术未得也功难成。于是嘉兴舟泛，上海会开，成立中国共产党；南昌旗扬，长沙义举，组建人民子弟兵。合工农，聚群众，建部伍，申号令，井冈山头点燃星星野火；打土豪，分田地，驱日寇，反围剿，大渡河边高悬熠熠赤旌。红旗展，白日荧，兵马壮，枪弹精；士气足，军心齐，组织密，纪律明。处军民若鱼水，驱敌虏似鹯鹰。犯寒冒暑，斩棘披荆。妙绝帷幄，张良谋运万里；勇冠甲胄，樊哙功震千营。更赖壶浆遍荐，具瞻道路；兜鍪齐戴，踊跃击铛。善俘虏不忍京观，缚苍龙早备长缨。四渡赤水，三大战役，廿载攻讨，万里长征。尚记否？南昌城上旌旗猎猎，宝塔山下战鼓彭彭，平型关旁坦克隆隆，泸定桥边炮弹声声。未敢忘，锦州城中烈风飒飒，孟良崮里霰雪霏霏，小李庄外围困重重，江阴渡口冲锋阵阵。壮宇宙而长记，感山河而同铭。乃至廓灭雾氛，澄清区宇，羁长蛇，翦巨鲸，天下分裂三十八年，而一朝复归于静。遂建国共和，定都北京，重理疆界，更划州省。农桑再秉锄耒，士子复持书经。斯功至伟，瓯裂而璧合于唐；厥业岂细，瓜分而玉成于秦。

方今建国六十岁矣，正汉武扬威之日，唐高崇文之年。人至花甲，稍叹老耄；国逢五纪，犹称弱冠。踔厉奋发，昂藏伟建。切磋兮琮璧，华彩渐美；煊赫兮日月，光芒正眩。蓊蔚兮积云，荫翳天衢；剽疾兮怒风，冲腾霄汉。勃郁兮菁草，含熙破土；夭矫兮翠松，挺秀出涧。猛捷兮乳虎，乍啸出谷；回舞兮飞龙，正跃自渊。念兹明时，何惭子云之赋咏？躬此盛世，当效太白之书剑。深惟此何以致之者，实赖改革开放之功焉。改革三十年来，突破枷锁，摆脱束缚，涤除计划旧制，开启市场新篇。劝农兴商，去陋纳善，力行改革开放路，树立科学发展观。乃至庶物丰盈，贸易活跃，经济增长，人民乂安。

若夫民为国本，农为民先。一夫不耕，或受之饥；一女不织，或受之寒，古义斯在，今亦为然。衣食之重，国家凭赖；改革之功，农村肇端。破除集体主义大锅饭，实行家庭联产大包干。遂界畎亩，画畛甽，兴垄畦，刳沟洫，濬漕渠，引溉灌，艺禾黍，垦良田。水库往往而有，河道历历可观。东北黑壤，颇宜种稻；新疆沃野，尽使植棉。更有推行机械化，愈增工效；倡导科技化，倍增亩产。实行产业化，巩固市场；促进国际化，突破篱藩。传统农业，力树桑麻，自给自足，自封自闭，当年曾见饱腹少；现代科技，杂交水稻，自主自立，自种自产，从此不谓吃饭难。尝谓以微薄之耕地，活烝众之人口，亦非易也。至于松竹麻枲，麦稷粱豆，瓜茄菇笋，桃李杏柿之属，随处皆见，不可尽记焉。香椰芒果，荔枝龙眼，丰殖两广；松茸紫薯，竹荪椪柑，富产四川。青鲫鲤鲳之鱼，犬豕牛羊之肉，陈城乡之店铺，走往来之商贩。自羲农稷契以来，稼穑之事，未有如此之盛也。

若乃创新思维，改变观念，活跃市场，鼓励工商。有无贸迁，供销两旺。西陲珍货，顺康衢而东进；南域奇宝，浮舟楫而北上。丽都名会，不乏瑰异；闾阎乡廛，时见琳琅。辐辏所及，毂轮所到，皆成通衢大邑，各雄一方。若南有广州深圳，北有北京沈阳，西有成都重庆，东有南京苏杭，并人烟阜密，街道纵横，高楼林立，店铺栉比，远轶汉之宛洛，绝胜唐之蜀扬。更兼合肥武汉、西安兰州、乌鲁木齐、呼和浩特，堪称繁华者，则星罗棋布，车载斗量。渔村深圳，崛起通天富邑；芜城上海，陡为吞洋巨港。改革之后，频惊新变；开放以来，不复旧样。设特区，引资本，建城市，办工厂，小企业若雨后春笋，大公司似阳来草长。加工车间，绵绵流水线；制造企业，轰轰机车床。税出名区，财开多道，宝泉流转不息，银行出纳无妨。古谓食货为先，食有余而货乃足，以今日观之，良有以也。

至若食赡货富，国家乃思经始，造道梁，兴土功。建国伊始，有周台之谋，惧秦宫之力；改革之后，修汉道之远，筑唐殿之雄。斯非穷竭人力，乃因百业兴隆。地有贫富，丰殷于此而疏于彼；国如棋局，运筹乎外而总乎中。是以五纵七横，连都邑而有达；二滩三峡，蓄能源以无穷。西气东输，酌油烷而损益；南水北调，沟江河以交通。遂令北方民众，无嗟缺水之苦；东省家庭，不虞乏气之用。九州一家，正当如此，四海无外，理应攸同。更有火箭绝霄，尽人皆知长征号；卫星绕地，举世犹称东方红。神九飞天，远揖织女邈汉；嫦娥探月，近窥玉兔桂宫。珠峰测绘，度量穹柱；南极科考，舟乘雪龙。伟功今造，揽历史而绝无，视世界亦仅有，可不为颂？

至夫建国未几，庠序之谨一度沉沦，幸赖改革之力，文科之教重又回春。忆兹xx全会，复开高考；千万学子，再试经纶。于是礼乐备，学校密，文化兴，教育敦。处穷困之士，岂遇穷困之时？建非常之功，唯待非常之人。慨长沙之堕马，赋相如之凌云。青山绿水，勿为严子；朱门紫闼，正待终军。堂集俊彦，才展芳芬。乃有夏商周断代工程，一定华夏五千载；清朝史重修盛举，再论沧桑十二君。夺首金于洛城，洗雪体坛屈辱；邀百国于北京，弘扬奥运精神。如斯种种礼节复兴者，非仓廪丰实，孰能致之哉？

至乃文教敷宣，武备不櫜。卫江山以永固，缮甲兵而勿韬。英雄浴血，青简不灭；国家遭辱，丹心常表。矻矻于民主独立，反帝反寇；孜孜于和平自由，援越援朝。国有利器，方能长保。导弹装，机枪配，潜艇深，舰船巡，坦克冲，飞机啸。震迩慑远，两弹爆炸；游天窥地，一星环绕。同根同祖，两岸孤峡，怎限台湾？顺天顺人，一国两制，回归港澳。兵不可玩，然不可不威，衅不可生，然不可不防。当今和平之世，尤非忘危之时也。

盛矣哉！国庆六十周年，援笔而歌曰：

赫赫华夏，承天之光。巍巍道德，祖述炎黄。文明用兴，干戈斯扬。

焕乎日月，邈哉河江。惕厉周秦，含弘汉唐。五千余载，惟丕惟臧。

肇建共和，洪绪是昌。圭璧烨烨，鸣球锵锵。历六十年，终显且刚。

允文允武，克正克方。匪怠匪懈，既明既彰。民主永在，自由常享。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！